b'\n_START_ARTICLE_\nHipostil\n_START_PARAGRAPH_\nHipostil je ime za dvorano stebrov v staroegip\xc4\x8danskem templju, perzijski arhitekturi in drugih do sodobne uporabe v arhitekturi.\n_START_SECTION_\nPomen izraza\n_START_PARAGRAPH_\nBeseda hipostil izvira iz starogr\xc5\xa1ke besede \xe1\xbd\x91\xcf\x80\xcf\x8c\xcf\x83\xcf\x84\xcf\x85\xce\xbb\xce\xbf\xcf\x82, \'hyp\xc3\xb3st\xc8\xb3los\', kar pomeni "pod stebri" ( \xe1\xbd\x91\xcf\x80\xcf\x8c, \'hipo\', pomeni spodaj ali pod njim in \xcf\x83\xcf\x84\xe1\xbf\xa6\xce\xbb\xce\xbf\xcf\x82, \'stilos\', pomeni steber).  V Gr\xc4\x8diji je hipostil le velika dvorana s streho, ki je podprta zaradi premostitve s stebri ali slopi._NEWLINE_V Egiptu se je hipostilna dvorana uporabljala kot arhitektura v novem kraljestvu v sakralni, ob\xc4\x8dasno tudi posvetni arhitekturi.\n_START_SECTION_\nGradnja in uporaba\n_START_PARAGRAPH_\nHipostilna dvorana je pre\xc4\x8dna na vzdol\xc5\xbeno os templja in je sestavljena iz srednje ladje in dveh ni\xc5\xbejih stranskih. Strop dvorane je raven. Prehod med ladjami je na obeh straneh obdan z eno vrsto stebrov, srednji so vi\xc5\xa1ji in imajo ve\xc4\x8dji premer kot v stranskih ladjah. V zgornjem delu stene srednje ladje so velika okna, ki so pogosto edini vir svetlobe v hipostilni dvorani. Streha je lahko izdelana iz premostitev s prekladami iz kamna, lesa ali drugega togega materiala, tudi litega \xc5\xbeeleza, jekla ali armiranega betona. To je lahko tudi strop._NEWLINE_Ta arhitekturna oblika je bila zelo pomembna v celi v anti\xc4\x8dnih gr\xc5\xa1kih templjih in \xc5\xa1tevilnih azijskih stavbah, zlasti lesenih konstrukcijah._NEWLINE_S kombinacijo stebrov in obokov je hipostilna dvorana postala eden glavnih tipov gradnje mo\xc5\xa1eje.  V \xc5\xa1tevilnih mo\xc5\xa1ejah, zlasti v zgodnjih, ima dvorana za molitev obliko hipostila. Taka je Velika mo\xc5\xa1eja v Kairouanu (tudi Ukbetova mo\xc5\xa1eja) v Tuniziji. _NEWLINE_Hipostil se pogosto uporablja tudi v sodobni arhitekturi.\n_START_SECTION_\nSimbolika\n_START_PARAGRAPH_\nPri prikazu mikrokozmosa stvarstva v egiptovskem templju hipostil simbolizira mo\xc4\x8dvirje trsja. Z uporabo kapitelov v obliki papirusa dobi gledalec vtis, da je  v gozdu. V Amonovem templju v Karnaku je ta simbolika dodatno okrepljena s 137 stebri na bazah, ki spominjajo na korenine papirusa. Veliki stebri vzdol\xc5\xbe osrednje osi so visoki 23 m in se kon\xc4\x8dajo kot \xc5\xa1iroko odprt kapitel v obliki papirusa, preostali stebri pa kot zaprt papirus. V templju Knum v Esni je mo\xc4\x8dvirska simbolika poudarjena z \xc5\xbeu\xc5\xbeelkami v kapitelih stebrov. Arhitravi na stebrih in strop predstavljajo nebo.'